Чичо Стоян
Комар

chitanka.info

Все неканен

се явява

и че иде,

знак подава:

тънко някак

ще засвири

и белята

сам си дири.

— Звън, комарче,

гъдуларче,

звън, комарче,

за шамарче,

я до мен се

не допирай

и без време

не умирай,

че, комарче,

туй шамарче

ни е леко,

ни е меко —

дор ти каже,

ще те смаже!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.